Jade Etherington

**Jade Etherington** (born 9 March 1991) be British former alpine skier wey, plus ein sighted guide Caroline Powell,  win silver insyd de women's downhill skiing, combined den slalom, den bronze medals insyd de Super-G for de 2014 Winter Paralympic Games insyd Sochi. Dema three silvers den bronze for de Winter Paralympics make dem de most successful female British Winter Paralympians of all time, den de first Britons make dem win four medals for one Paralympics. Secof ein success for de 2014 Paralympics, na Etherington be de British flagbearer for de 2014 Winter Paralympics closing ceremony.

Etherington get five percent vision per insyd both eyes wey she dey compete insyd de visually impaired category. Secof ein impairment she dey require sighted guide, Caroline Powell. De pair compete togeda since August 2013. After she biz for fresh guide thru Facebook den after two oda applicants pull out, Etherington den Powell combine insyd April 2013.

## Personal history

Na dem born Etherington insyd Chelmsford for 9 March 1991, to Amber, Braintree District Council employee, den Andrew, stockbroker. Dem live insyd The Causeway, Maldon, buh wen na Jade be seven dem move go Lincolnshire. Na dem born am plus glaucoma den Axenfeld syndrome, visual impairment wich fi lead to blindness. She inherit am from ein mommie, Amber, wey lost ein sight for 14. Ein three younger sistos sanso get de condition. Despite she undergo multiple surgeries as kiddie, by de age of 17 she begin to loose ein sight. She dey describe ein vision as "very blurry with little focus", wey she record five percent vision insyd both eyes, wich dey put am insyd de B2 classification.

Etherington educate for The Deepings School insyd Lincolnshire before she matriculate to Bishop Grosseteste University wer na dem award am degree insyd education den geography. Etherington study make she cam turn geography teacher plus The Open University, wey she undertake PGCE, buh she place ein career on hold make she concentrate for de 2014 Winter Paralympic Games top. Insyd 2014, na dem award am doctorate of science honoris causa by Anglia Ruskin University.

## Skiing career

Etherington begin dey ski while still sighted for de age of eight, wey ein poppie Andrew sey teach am den ein sistos. She continue dey ski recreationally for de next ten years. Insyd 2009, she join de British Disabled Ski Team (BDST) at development level, wey she begin dey race internationally insyd 2011. De year wey dey follow she carry de Olympic torch thru Lincoln, wey na dem inspire am make she compete for higher level after she watch de 2012 Summer Olympics den Paralympics insyd London.

Etherington ein success for Europa cup den International Paralympic Committee (IPC) alpine skiing events she achieve plus ein sighted guide Fiona Gingell, buh dem force Etherington make she appeal for fresh guide for ein Facebook page top after Gingell marry den move go America. After two applicants pull out, na dem lef am widout guide for de beginning of 2013, buh Heather Mills, wey no qualify for de World Championships, offer am ein coach, John Clark.

De pair qualify for de 2013 IPC Alpine Skiing World Championships insyd La Molina, wey dem represent Great Britain. For La Molina, Etherington cam fourth insyd de women's slalom wey she cam third insyd de women's super-G, wey she take bronze. De runs ensure am ein place for de 2014 Winter Paralympics insyd Sochi. Etherington team up plus Caroline Powell insyd April, wey allow am make she compete dat season. Etherington den Powell begin dey ski togeda insyd August 2013.

### Paralympics
Na de 2014 Winter Paralympics be Etherington ein debut Paralympics, wey she compete give ParalympicsGB. She compete insyd de downhill, wey she win silver medal plus Powell for 8 March 2014. Slovakian Henrieta Farkasova cam 2.73 seconds ahead. Na dis be de first time British woman win Winter Paralympic medal for snow top, den ParalympicsGB ein first medal of de 2014 Paralympics. Etherington then win bronze medal insyd de women's downhill skiing, den silver insyd de slalom den de super combined. After she win silver medal insyd de super-G visually impaired event for 14 March 2014, she alden Powell cam turn Great Britain ein most successful female Winter Paralympians, den de first Britons make dem win four medals for one Paralympics. However, dem pull out of de giant slalom, wich na ebe for de day of de Sochi 2014 Closing Ceremony. Na de four medals she win for de 2014 Winter Paralympics be part of total of six give ParalympicsGB, 66% of de total British medals for de games.

Na Etherington be de flag bearer give Great Britain for de closing ceremony, despite she rupture ein ovarian cyst, wich lef am for wheelchair insyd for much of de day of de ceremony; na she be able make she walk den carry de flag wey she take painkillers. After de end of de 2014 Winter Paralympics, na she be unsure if she go continue  dey compete for international level, wey she dey say "I don't really know what I want right now". Insyd November 2014, Etherington announce ein retirement from de Paralympic alpine skiing programme, aged 23.

## References


## External links
Wikimedia Commons get media wey dey relate to ******.